"بوندا" سؤزونون "دا" حیصه‌سی کیمده قورتاریرسا، او دا خندگه دوشمه‌لی اولور. اویونون شرطینه گؤره، بئش-اون آرشین (متر) اوزونلوغوندا خندگین ایچی ایله خندک‌باجی او یان-بو یانا قاچیر. قالان اوشاقلار ایسه خندگین کناری ایله حرکت ائدیر، ایمکان دوشن کیمی خندکدن چیخماغا چالیشان خندک‌باجینی یئنه ده اؤز یئرینه ایتله‌ییب سالیرلار. خندک‌باجی دا اؤز نؤوبه‌سینده سعی گؤستریر کی، اونون آردینجا حرکت ائدنلردن بیرینی توتوب خندگه سالسین.